CELEX: 32016D2059
Language: lv
Date: 2016-11-23 00:00:00
Title: Komisijas Īstenošanas lēmums (ES, Euratom) 2016/2059 (2016. gada 23. novembris), ar kuru groza Lēmumu 90/177/Euratom, EEK, ar ko Beļģijai atļauj neņemt vērā noteiktas darījumu kategorijas un izmantot noteiktas aptuvenas aplēses PVN pašu resursu bāzes aprēķinam (izziņots ar dokumenta numuru C(2016) 7398)

25.11.2016   
               
               
                  LV
               
               
                  Eiropas Savienības Oficiālais Vēstnesis
               
               
                  L 319/40
               
            KOMISIJAS ĪSTENOŠANAS LĒMUMS (ES, Euratom) 2016/2059
      (2016. gada 23. novembris),
      ar kuru groza Lēmumu 90/177/Euratom, EEK, ar ko Beļģijai atļauj neņemt vērā noteiktas darījumu kategorijas un izmantot noteiktas aptuvenas aplēses PVN pašu resursu bāzes aprēķinam
      
         
            (izziņots ar dokumenta numuru C(2016) 7398)
         
      
      (Autentisks ir tikai teksts nīderlandiešu un franču valodā)
      EIROPAS KOMISIJA,
      ņemot vērā Līgumu par Eiropas Savienības darbību,
      ņemot vērā Eiropas Atomenerģijas kopienas dibināšanas līgumu,
      ņemot vērā Padomes 1989. gada 29. maija Regulu (EEK, Euratom) Nr. 1553/89 par galīgajiem vienotajiem pasākumiem, lai iekasētu pašu resursus, ko veido pievienotās vērtības nodokļi (1), un jo īpaši tās 6. panta 3. punkta otro ievilkumu,
      apspriedusies ar Padomdevēju komiteju pašu resursu jautājumos,
      tā kā:
      
                  (1)
               
               
                  Saskaņā ar Padomes Direktīvas 2006/112/EK (2) 370. pantu Beļģija atbilstīgi nosacījumiem, kas minētajā dalībvalstī tika piemēroti 1978. gada 1. janvārī, drīkst turpināt uzlikt nodokli X pielikuma A daļā minētajiem darījumiem. Saskaņā ar tās pašas direktīvas 371. pantu Beļģija atbilstīgi nosacījumiem, kas minētajā dalībvalstī tika piemēroti 1978. gada 1. janvārī, drīkst turpināt atbrīvot no nodokļa darījumus, kuri minēti X pielikuma B daļā; šie darījumi ir jāņem vērā, nosakot PVN pašu resursu bāzi.
               
            
                  (2)
               
               
                  Ar Komisijas Lēmumu 90/177/Euratom, EEK (3) Beļģijai ir atļauts izmantot aptuvenas aplēses attiecībā uz darījumiem, kas minēti Direktīvas 2006/112/EK X pielikuma A daļas 1. un 4. punktā, un darījumiem, kas minēti šīs direktīvas X pielikuma B daļas 2. un 9. punktā.
               
            
                  (3)
               
               
                  Beļģija 2016. gada 27. aprīļa vēstulē (4) lūdza atcelt savas atļaujas PVN pašu resursu bāzes aprēķināšanai attiecībā uz darījumiem, kas minēti Direktīvas 2006/112/EK X pielikuma A daļas 4. punktā un X pielikuma B daļas 2. punktā, jo tās vairs nav vajadzīgas, ņemot vērā izmaiņas valsts tiesību aktos, kuras stājās spēkā attiecīgi 2014. gada 1. maijā un 1. janvārī. Beļģija arī lūdza jaunas atļaujas izmantot aptuvenas aplēses, lai aprēķinātu PVN pašu resursu bāzi attiecībā uz darījumiem, kas minēti Direktīvas 2006/112/EK X pielikuma B daļas 11. un 12. punktā, jo nav pieejami precīzi dati. Abas iepriekš minētās atļaujas būtu jāatceļ un būtu jāpiešķir divas jaunas atļaujas, kā to lūgusi Beļģija.
               
            
                  (4)
               
               
                  Savā 2016. gada 27. aprīļa vēstulē (5) Beļģija lūdza atļauju izmantot starpbāzes fiksētu procentuālo apjomu PVN pašu resursu bāzes aprēķināšanai attiecībā uz darījumiem, kas minēti X pielikuma A daļas 1. punktā. Komponenta pievienošanas rezultātā Beļģija arī lūdza papildināt starpbāzes fiksētu procentuālu apjomu PVN pašu resursu bāzes aprēķināšanai attiecībā uz darījumiem, kas minēti X pielikuma B daļas 9. punktā. Beļģija ir pierādījusi, ka vēsturiskie procentuālie apjomi laika gaitā ir saglabājušies stabili. Beļģijai tāpēc būtu jāatļauj aprēķināt PVN pašu resursu bāzi, izmantojot fiksētu procentuālo apjomu saskaņā ar savā vēstulē pausto lūgumu.
               
            
                  (5)
               
               
                  Pārredzamības un juridiskās noteiktības labad ir lietderīgi noteikt atļaujām termiņu.
               
            
                  (6)
               
               
                  Tāpēc ir lietderīgi attiecīgi grozīt Lēmumu 90/177/Euratom, EEK,
               
            IR PIEŅĒMUSI ŠO LĒMUMU.
      1. pants
      Lēmumu 90/177/Euratom, EEK groza šādi:
      
                  1)
               
               
                  lēmuma 2. panta 1. un 2. punktu atceļ;
               
            
                  2)
               
               
                  lēmuma 2. pantā iekļauj šādu 5. punktu:
                  
                              “5.
                           
                           
                              Valsts iestāžu izmantotu gaisa kuģu, tostarp šādos gaisa kuģos uzstādīta vai izmantota aprīkojuma, piegāde, pārbūve, remonts, tehniskā apkope, fraktēšana un īre (Padomes direktīvas 2006/112/EK (*1) X pielikuma B daļas 11. punkts)
                           
                        
                     (*1)  Padomes 2006. gada 28. novembra Direktīva 2006/112/EK par kopējo pievienotās vērtības nodokļa sistēmu (OV L 347, 11.12.2006., 1. lpp.).”;"
						
               
            
                  3)
               
               
                  lēmuma 2. pantā iekļauj šādu 6. punktu:
                  
                              “6.
                           
                           
                              Karakuģu piegāde, pārbūve, remonts, tehniskā apkope, fraktēšana un īre (Direktīvas 2006/112/EK X pielikuma B daļas 12. punkts)”;
                           
                        
            
                  4)
               
               
                  lēmuma 2.a pantu aizstāj ar šādu:
                  “2.a pants
                  Atkāpjoties no šā lēmuma 2. panta 4. punkta, lai aprēķinātu PVN pašu resursu bāzi no 2014. gada 1. janvāra līdz 2015. gada 31. decembrim, Beļģijai ir atļauts izmantot 0,21 % no starpbāzes attiecībā uz dažiem darījumiem, kas minēti Direktīvas 2006/112/EK X pielikuma B daļas 9. punktā (atsevišķi pārdotas ēkas un apbūves zeme), un, lai aprēķinātu PVN pašu resursu bāzi no 2016. gada 1. janvāra līdz 2020. gada 31. decembrim, Beļģijai ir atļauts izmantot 0,45 % no starpbāzes attiecībā uz darījumiem, kas minēti Direktīvas 2006/112/EK X pielikuma B daļas 9. punktā (ēkas un apbūves zeme).”;
               
            
                  5)
               
               
                  iekļauj šādu 2.b pantu:
                  “2.b pants
                  Lai aprēķinātu PVN pašu resursu bāzi no 2016. gada 1. janvāra līdz 2020. gada 31. decembrim, Beļģijai ir atļauts izmantot – 0,02 % no starpbāzes attiecībā uz darījumiem, kas minēti Direktīvas 2006/112/EK X pielikuma A daļas 1. punktā (zobu tehniķi).”
               
            2. pants
      Šis lēmums ir adresēts Beļģijas Karalistei.
      
         Briselē, 2016. gada 23. novembrī
         
            
               Komisijas vārdā –
            
            
               priekšsēdētāja vietniece
            
            Kristalina GEORGIEVA
         
      
      
         (1)  OV L 155, 7.6.1989., 9. lpp.
      
      
         (2)  Padomes 2006. gada 28. novembra Direktīva 2006/112/EK par kopējo pievienotās vērtības nodokļa sistēmu (OV L 347, 11.12.2006., 1. lpp.).
      
         (3)  Komisijas 1990. gada 23. marta Lēmums 90/177/Euratom, EEK, ar ko Beļģijai atļauj neņemt vērā noteiktas darījumu kategorijas un izmantot noteiktas aptuvenas aplēses PVN pašu resursu bāzes aprēķinam (OV L 99, 19.4.1990., 24. lpp.).
      
         (4)  Ares(2016)2001157.
      
         (5)  Ares(2016)2001351.